5 Jesu e ne e le motsalwapele wa ga mmaagwe, e bong Marea. Rraagwe yo o mo godisitseng e bong Josefa, e ne e le mmetli. Jesu le ene o ne a nna mmetli, mme go bonala a ile a ithuta tiro eno mo go Josefa. (Mathaio 13:55; Mareko 6:3; Luke 1:26-31) O akanya gore Jesu e ne e le mmetli yo o ntseng jang? Fa a ne a le kwa legodimong, pele ga mmaagwe wa kgarebana a mo ima, o ile a bua jaana ka ga gagwe, e le botlhale bo mothofaditswe: “Ke ne ke le fa thoko ga [Modimo] ke le modiri yo o setswerere, mme ka nna yo o neng a ratwa ke ene ka tsela e e kgethegileng letsatsi le letsatsi.” Modimo o ne a itumedisiwa ke Jesu yo kwa legodimong e neng e le modiri yo o molemo. A o akanya gore le fa a ne a le mo lefatsheng e le mosha o ne a leka go nna modiri yo o setswerere, mmetli yo o molemo?—Diane 8:30; Bakolosa 1:15, 16.